Mohd Zamri Sulong

Dato' Mohd Zamri bin Sulong ialah seorang ahli perniagaan dan pengarah urusan UA Advertising Sdn Bhd. Beliau merupakan anak lelaki pertama kepada bekas Ahli Exco Negeri Terengganu, Almarhum YB Dato' Sulong bin Mahmood dan To' Puan Adnan Khatijah binti Yusof.

Kehidupan awal 
Mohd Zamri bin Sulong bersekolah di Maktab Rendah Sains Mara (MRSM) di Kuala Terengganu. Beliau merupakan graduan Institut Akauntan Pengurusan Chartered (CIMA) dari London School of Accountancy, London, England pada tahun 1991. Beliau kemudian memperoleh ijazah Sarjana Sains dalam bidang Perakaunan dan Kewangan dari De Monfort University, Leicester, England pada tahun 1997.

Kerjaya 
Beliau memulakan kerjayanya di dalam industri perbankan dan telah bekerja di Bank of Commerce dan Citi Bank selama 10 tahun.

Beliau menyertai Kumpulan Utusan pada tahun 2001 sebagai Pengurus Kewangan dan telah memegang beberapa jawatan termasuk Pengurus Besar kepada syarikat Utusan Media Sales Sdn. Bhd.

Sebelum menyertai UA Advertising, Zamri telah berkhidmat sebagai Pengarah dan Ketua Pegawai Eksekutif (CEO) kepada Utusan Airtime Sdn Bhd, secara tidak langsung menjadikan beliau Ketua Anak Syarikat Utusan Melayu. yang ketika itu merupakan ejen pemasaran Radio Televisyen Malaysia (RTM) untuk radio dan TV dari tahun 2006 sehingga 2016.

Rujukan

Orang hidup
Orang Malaysia berketurunan Melayu
Muslim Malaysia
Ahli perniagaan Malaysia
Eksekutif perniagaan Malaysia